**כא באדר- יום פטירת רבי אלימלך מליז'נסק, בעל ה"נועם אלימלך"**

טוב להדליק נר לרבי אלימלך בן רבי אברהם ליפמן מליז'נסק.  
מקובל אצל חסידים: להניח תחת ראשה של היולדת את הספר "נועם אלימלך" (של רבי אלימלך מליזענסק), כסגולה שתלד בקלות – "והוא בדוק ומנוסה" (אוצר הברית, ח"א עמוד ע"ט אות ה).  
  
רבי אלימלך חיבר את התפלה המפורסמת (מצ"ב) : "אדרבה, תן בליבנו, שנראה כל אחד מעלת חברנו ולא חסרונם" , והוא מבקש לומר אותה בכל בוקר וטוב לומר הבוקר. תן בליבנו לראות כל אחד רק את מעלת חברנו, ואותה בלבד. לראות שאין לו חסרונות בכלל.  
  
ר' אלימלך,  היה תלמיד חכם שסבל מביזיונות. והוא תמיד הגיב בנועם, ואמר שבזכות זה שבחיים הוא לא ענה לעלבון, יש לו כוח לחולל ניסים עד ביאת משיח. רק שיגידו "בזכות הנועם של בעל הנועם אלימלך מליז'נסק".

חסידים אומרים שכל מי שמספר סיפור על ה"נעם אלימלך" בחודש אדר, יהיו לו כל צורכי פסח בהרחבה.  
  
והנה לפניכם 2 סיפורים:  
  
יש סיפור מפורסם ומקסים על רבי זושא ורבי אלימלך. האחים הקדושים. היו הולכים ימים ארוכים בדרכים והיו ישנים בכל מיני פונדקים. ופעם אחת הזדמנו לאיזה פונדק והתכרבלו יחד ליד התנור. הגיעו גויים שיכורים , ראו את שניהם ישנים והחליטו לעשות מהם צחוק. עמדו מעל רבי זושא, בעטו בו, הרימו אותו והרקידו אותו באמצע הלילה.  
  
בלילה הבא שוב חזר הסיפור. הגויים מגיעים, רואים את שני האחים היהודים ישנים ליד התנור ובועטים ומרקידים את רבי זושא.   
לאחר שלושה לילות אומר רבי נועם אלימלך לרבי זושא: לא נעים לי שאתה חוטף כל לילה. בוא נחליף מקומות ויבעטו בי במקומך.  
הם מתחלפים במקומות. ובלילה באים הגויים ואומרים לעצמם: לא נעים שכל לילה אנחנו בועטים באותו אחד. הפעם נחליף צד. ושוב רבי זושא קם בבוקר כואב ודואב.  
אומר רבי נועם אלימלך:  "זה התפקיד שלך. אי אפשר להתחלף במקומות".  
  
מה שכתוב לך – כתוב לך!  
אף אחד לא יכול לקחת לך את המקום! הכול כבר מסודר! יש כאן אחד שמסדר את הכול !  
  
סיפור שני:  
מסופר על רבי זושא שהיה פעם בכלא הרוסי עם כמה מחבריו , שמו להם בתוך החדר דלי שכולו היה מלא בסירחון. והריח היה נורא. רבי זושא ותלמידיו הצטערו מאוד , כי לא יכלו להתפלל באותה שעה את תפילת מנחה , כי במקום של סירחון אסור להתפלל. אמר להם רבי נועם אלימלך , זה רצון ה' , תשמחו!  
הם שמעו את רבי נועם והחלו לרקוד ולשמוח...  
ניגש אליהם אחד הסוהרים הרוסים ואמר להם: על מה השמחה???  
ענו לו: יש פה דלי שיש בו סירחון וגם זה רצון ה' ואנחנו שמחים על רצון ה'...  
הסתכל עליהם הרוסי , ואמר להם: אתם לא תשמחו! ולקח את הדלי...  
צחקו רבי זושא וכל התלמידים והמשיכו לרקוד ולשמוח שהנה עכשיו הם יכולים להתפלל מנחה...

תפילת רבי אלימלך מלעז׳נסק:  
יְהִי רָצון מִלְּפָנֶיךָ ה' אֱלוהֵינוּ וֵאלוהֵי אֲבותֵינוּ שׁומֵעַ קול שַׁוְעַת עֲתִירות, וּמַאֲזִין לְקול תפילת עַמּו יִשרָאֵל בְּרַחֲמִים. שֶׁתָּכִין לִבֵּנוּ וּתְכונֵן מַחְשְׁבותֵינוּ וּתְשַׁגֵּר תפילתנוּ בְּפִינוּ. וְתַקְשִׁיב אָזְנֶיךָ לִשְׁמעַ בְּקול תפילת עֲבָדֶיךָ הַמִּתְחַנְּנִים אֵלֶיךָ בְּקול שַׁוְעָה וְרוּחַ נִשְׁבָּרָה:   
וְאַתָּה אֵל רַחוּם בְּרַחֲמֶיךָ הָרַבִּים וּבַחֲסָדֶיךָ הַגְּדולִים.  
תִּמְחול וְתִסְלַח וּתְכַפֶּר לָנוּ וּלְכָל עַמְּךָ בֵּית יִשרָאֵל.  
אֶת כָּל מַה שֶּׁחָטָאנוּ וְהֶעֱוִינוּ וְהִרְשַׁעְנוּ וּפָשַׁעְנוּ לְפָנֶיךָ, כִּי גָלוּי וְיָדוּעַ לְפָנֶיךָ כִּי לא בְּמֶרֶד וּבְמַעַל חָלִילָה וְחָלִילָה מָרִינוּ אֶת פִּיךָ וְדִבְרֵי תורָתֶךָ וּמִצְותֶיךָ.  
כִּי אִם מֵרב הַיֵּצֶר הַבּועֵר בְּקִרְבֵּנוּ תָּמִיד. וּמְבַלְבֵּל אֶת מַחְשְׁבותֵינוּ תָּמִיד, אֲפִלּוּ בְּשָׁעָה שֶׁאֲנַחְנוּ עומְדִים לְהִתְפַּלֵּל לְפָנֶיךָ וּלְבַקֵּשׁ עַל נַפְשֵׁנוּ. הוּא מְבַלְבֵּל אֶת תפילתנוּ וְאֶת מַחְשְׁבותֵינוּ תָּמִיד בְּתַחְבּוּלותָיו, וְאֵין אָנוּ יְכולִים לַעֲמד נֶגְדּו.  
וְעַתָּה תְּעורֵר נָא עָלֵינוּ רַחֲמֶיךָ וַחֲסָדֶיךָ הַגְּדולִים וְהַמְרֻבִּים לְגָרֵשׁ וּלְבַעֵר אֶת יִצְרֵנוּ הָרָע מִקִּרְבֵּנוּ, וְתִגְעַר בּו שֶׁיָּסוּר וְיֵלֵךְ מֵאִתָּנוּ, וְאַל יָסִית אותָנוּ לְהַדִּיחֵנוּ מֵעֲבודָתֶךָ חָלִילָה. וְאַל יַעֲלֶה בְּלִבֵּנוּ שׁוּם מַחֲשָׁבָה רָעָה חָלִילָה.  
בִפְרַט בְּעֵת שֶׁאֲנַחְנוּ עומְדִים בִּתפילה לְפָנֶיךָ, או בְּשָׁעָה שֶׁאֲנַחְנוּ לומְדִים תּורָתֶךָ. וּבְשָׁעָה שֶׁאֲנַחְנוּ עוסְקִים בְּמִצְותֶיךָ, תְּהֵא מַחְשְׁבותֵינוּ זַכָּה צְלוּלָה וּבְרוּרָה וַחֲזָקָה, בֶּאֱמֶת וּבְלֵבָב שָׁלֵם כִּרְצונְךָ הַטּוב עִמָּנוּ:   
וּתְעורֵר לְבָבֵנוּ וּלְבַב כָּל יִשרָאֵל עַמְּךָ לְעָבְדְךָ עֲבודָה הַיְשָׁרָה, הַמְקֻבֶּלֶת לִפְנֵי כִסֵּא כְבודֶךָ., וְתַעֲבִיר מֵעָלֵינוּ כָּל הַמְּסָכִים הַמַּבְדִּילִים בֵּינֵינוּ לְבֵינֶךָ אָבִינוּ שֶׁבַּשָּׁמַיִם. וְתַצִּילֵנוּ מִכָּל מִּכְשׁול וְטָעוּת, אַל תַּעַזְבֵנוּ וְאַל תִּטְּשֵׁנוּ וְאַל תַּכְלִימֵנוּ.  
וּתְזַכֵּנוּ אָבִינוּ שֶׁבַּשָּׁמַיִם אֵל מָלֵא רַחֲמִים, שֶׁנְּיַחֵד אֶת לְבָבֵנוּ וּמַחְשְׁבותֵינוּ וְדִבּוּרֵנוּ וּמַעֲשינוּ וְכָל תְּנוּעותֵינוּ וְהַרְגָּשׁותֵינוּ, הַיְדוּעות לָנוּ וְשֶׁאֵינָן יְדוּעות לָנוּ, שֶׁיְּהֵא הַכּל מְיוּחָד אֵלֶיךָ בֶּאֱמֶת וּבְתָמִים בְּלִי שׁוּם מַחֲשֶׁבֶת פְּסוּל חָלִילָה, וְטַהֵר לִבֵּנוּ וְקַדְּשֵׁנוּ,בְּאַהֲבָתְךָ וּבְחֶמְלָתְךָ, וְתִטַּע אַהֲבָתְךָ וְיִרְאָתְךָ בְּלִבֵּנוּ תָּמִיד בְּלִי הֶפְסֵק, בְּכָל עֵת וּבְכָל זְמַן וּבְכָל מָקום, בְּלֶכְתֵּנוּ וּבְשִׁבְתֵּנוּ וּבְשָׁכְבֵּנוּ וּבְקוּמֵנוּ תִּבְעַר תָּמִיד רוּחַ קָדְשְׁךָ בְּקִרְבֵּנוּ:  
וְתִשְׁמְרֵנוּ מִן הַפְּנִיּות וְהַגֵּאוּת וּמִן הַכַּעַס וְהַקַּפְּדָנוּת וְהָעַצְבוּת וְהָרְכִילוּת וּשְׁאָר מִדּות רָעות, וּמִכָּל דָּבָר הַמַּפְסִיד עֲבודָתְךָ הַקְּדושָׁה וְהַטְּהורָה הַחֲבִיבָה עָלֵינוּ, וְתַשְׁפִּיעַ רוּחַ קָדְשְׁךָ עָלֵינוּ שֶׁנִּהְיֶה דְבֵקִים בָּךְ. וְשֶׁנִּשְׁתּוקֵק תָּמִיד אֵלֶיךָ יותֵר וְיותֵר, וּמִמַּדְרֵגָה לְמַדְרֵגָה תַּעֲלֵנוּ, שֶׁנִּזְכֶּה לָבוא לְמַעֲלַת אֲבותֵינוּ הַקְּדושִׁים אַבְרָהָם יִצְחָק וְיַעֲקב, וּזְכוּתָם יַעֲמד לָנוּ שֶׁתִּשְׁמַע בְּקול תפילתנוּ שֶׁנִּהְיֶה תָּמִיד נֶעֱנִים בְּעֵת שֶׁנִּתְפַּלֵּל אֵלֶיךָ עָלֵינוּ או עַל שׁוּם אֶחָד מֵעַמְּךָ יִשרָאֵל, עַל יָחִיד או עַל רַבִּים, וְתִשמַח וְתִתְפָּאֵר בָּנוּ:   
וְתַהֲפךְ עֲונותֵינוּ וּפְשָׁעֵינוּ לִזְכוּת, וְתַשְׁפִּיעַ עָלֵינוּ מֵעולָם הַתְּשׁוּבָה תָּמִיד הִרְהוּר לָשׁוּב אֵלֶיךָ בְּלֵב שָׁלֵם. וּלְתַקֵּן אֶת אֲשֶׁר פָּגַמְנוּ בִּשְׁמותֶיךָ הַקְּדושִׁים וְהַטְּהורִים:   
וְתַצִּילֵנוּ מִקִּנְאַת אִישׁ מֵרֵעֵהוּ וְלא יַעֲלֶה קִנְאַת אָדָם עַל לִבֵּנוּ וְלא קִנְאָתֵנוּ עַל אֲחֵרִים  
אַדְּרַבָּה,  
תֵּן בְּלִבֵּנוּ שֶׁנִּרְאֶה כָּל אֶחָד מַעֲלַת חֲבֵרֵינוּ וְלא חֶסְרונָם,  
          וְשֶׁנְּדַבֵּר כָּל אֶחָד אֶת חֲבֵרו בַּדֶּרֶךְ הַיָּשָׁר וְהָרָצוּי לְפָנֶיךָ,  
                              ְואַל יַעֲלֶה שׁוּם שנְאָה מֵאֶחָד עַל חֲבֵרו חָלִילָה:   
                                  ּתְחַזֵּק אותנו בְּאַהֲבָה אֵלֶיךָ, כַּאֲשֶׁר גָּלוּי וְיָדוּעַ לְפָנֶיךָ.  
                                                                            שֶׁיְּהֵא הַכּל נַחַת רוּחַ אֵלֶיךָ,  
  
וזֶה עִקַּר כַּוָּנָתֵנוּ. ואִם אֵין לָנוּ שכֶל לְכַוֵּן אֶת לְבָבֵנוּ אֵלֶיךָ, אַתָּה תְלַמְּדֵנוּ אֲשֶׁר נֵדַע בֶּאֱמֶת כַּוָּנַת רְצונְךָ הַטּוב: וְעַל כָּל זאת מִתְחַנְּנִים אֲנַחְנוּ לְפָנֶיךָ אֵל מָלֵא רַחֲמִים שֶׁתְּקַבֵּל אֶת תפילתנוּ בְּרַחֲמִים וּבְרָצון, אָמֵן כֵּן יְהִי רָצון